السلام عليكم ورحمة الله وبركاته. اهلا بحضراتكم في المقطع رقم ستمية تسعة وخمسين من مقاطع حظر التجول والحلقة الاولى من حلقات تدبر سورة الاخلاص ارجو من حضراتكم تجيبوا المصاحف. وقبل ما نبدأ سورة الاخلاص
انا امبارح في سورة المسد اتلخبطت وقلت ان كلمة حمالة الحطب بالفتح زي ما بنقرأها في رواية حفص عن عاصم يبقى صفة لها والصح انها حال وليس صفر. الحال دائما منصوب. والصفة تتبع الموصوف. يبقى لما نقول وامرأته حمالة
حطب يبقى صفة له. وارجعوا للحلقة امبارح وستجدوا ان انا غلطت في الكلمة دي تمام طيب نبدأ بقى سورة الاخلاص. سورة الاخلاص سورة مكية تتألف من اربع ايات ونزلت في اول سنتين بعد بدء نزول الوحي
اسماؤها تلاتة وعشرين اسم الامام الفخر الرازي يقول كثرة الالقاب تدل على مزيد الفضيلة يعني لما تيجي تعرف واحد عزيم عنده انجازات تقعد تعدد القابه الدكتور الباحث المفكر المتخصص اللي باستشاري المستشار تقعد
ده يدل على رفعة المنزلة وشدة التأثير تسمى سورة الاخلاص وهو الاسم الاشهر والمستخدم في المصاحف رغم انه لم يرد هذا اللفظ ولا مشتقاته في الصورة يعني ممكن نجد كلمة مخلصين له الدين
اه ونحن له مخلصون. اه اخلصوا دينهم لله. مشتقات كلمة الاخلاص. موجودة اربعة وعشرين مرة في القرآن الكريم لكن ولا اتنين وعشرين مرة. ولكن ولا واحدة منهم في سورة الاخلاص
هذا الاسم لم يرد بمشتقاته في الصورة. ومع ذلك اجمعت الامة انه انسب اسم ليه لانها صورة خالصة لموضوع واحد التوحيد التوحيد الخالص كلمة اخلاص يعني نقاء تام. عشان كده احنا في ترجمة جسور سميناها
النقاء الاخلاص وتسمى هنا كلمة اخلاص مش بمعنى آآ مش بمعنى اخلاص النية لأ معناها النقاء وتسمى ايضا سورة قل هو الله احد. طبعا كلنا بنسميها كده اصلا على فكرة واحد من الناس اللي اعترضت علي
عشان بقول لكم في اول كل حلقة الاسماء اللي العلماء اطلقوها على الصورة قال انت لازم تلتزم بالاسم المكتوب في المصحف سبته شوية كده رحت موقعه في الكلام قلت له ايه اكتر صورة بتحب ترددها في الصلاة وبتحب تصلي بها؟ قال لي قل هو الله احد. قلت له طب ليه ما قلتش الاخلاص؟ ما هي ما اسمهاش قل هو الله احد في
المصحف. اسمها في المصحف سورة الاخلاص. ازا لا لا حرج في اننا الناس تطلق اسماء على صورة. حتى بنقول صورة رقم كزا. ده اسم على فكرة المهم الاسم التالت من الاسماء المهمة جدا
سورة المقشقشة نفس الاسم ده من اسماء سورة الكافرون لو تفتكروا وقلنا المقشقشة يعني المنظفة من من الشوائب العقيدة. المقشة تسمى مقشة لانها تنظف وفي البيت من القش يبقى سورة الكافرون. وسورة قل هو الله احد
سموا الاتنين سورتي المقشقشة اسمعوا دي كمان الكافرون وقل هو الله احد يسمى وكمان سورتي الاخلاص. ايه رأيكم بقى هم الاتنين مع بعض يبقى اسمهم سورتي الاخلاص لان واحدة منهم تدور حول البراءة من الشرك
اللي هي سورة الكافرون والصورة التانية تدور حول توحيد الله الاتنين بينضفوا العقيدة مع بعض بص كده سورة الكافرون معي. اعوذ بالله من الشيطان الرجيم. بسم الله الرحمن الرحيم قل يا ايها الكافرون
لا اعبد ما تعبدون. ولا انتم عابدون ما اعبد. ولا ولا انتم عابدون ما اعبد لكم دينكم ولي يا دين تنضيف من الشرك كله براءة تامة ما لناش دعوة بكم انتم من طريق واحنا من طريق
خلاص كده تبرأنا من كل دين يخالف دين الاسلام. طب دينا بقى هو ايه ؟ ياللا عرف عقيدتك قل هو الله احد الله الصمد. لم يلد ولم يولد. ولم يكن له كفوا احد
واضحة خالص العلاقة بين الصورتين خليني بقى اذكر بسرعة باقي الاسماء علشان وقت الحلقة. احنا لو وقفنا في كل اسم وقلنا ليه ومعناه ايه وبتاع هتبقى كتير يعني. بس هي الاسماء معظمها واضح
سورة الاساس لانها اساس العقيدة. سورة التوحيد واضحة. سورة الجمال لانها عن الله والله جميل يحب الجمال. سورة التفريج افراد الله بالالوهية وسورة التجريد التجرد لله. سورة النجاة. سورة النسبة. سورة الولاية. سورة الشافية. سورة الشافية. سورة
المعوذة وسورة الصمد وسورة المانعة والمعرفة والسورة المنفرة وسورة الامان وسورة البراءة وسورة الامان وسورة النور وسورة الصمد وسورة الله الواحد الصمد. كل دي اسماء هتقول لي منفرة ازاي ؟ يعني منفرة من الشرك
طيب الصورة لها فضائل كثيرة جدا ثبت منها انها تعدل ثلث القرآن عن ابي هريرة رضي الله عنه قال قال رسول الله صلى الله عليه وسلم احشدوا فاني ساقرأ عليكم ثلث
القرآن فحشد من حشد. يلا يا جماعة كله يطلع. يلا كله اتجمعوا عشان النبي عليه الصلاة والسلام. هيقرا علينا ثلث القرآن. فالرسول صلى الله عليه وسلم طلع قرا قل هو الله احد الى اخره
ودخل الناس بصوا لبعض مش قال هيقرا علي انا تلت قرآن راح خارج تاني النبي وقال لهم اني قلت لكم ساقرأ عليكم ثلث القرآن الا انها تعدل ثلث القرآن ليه
لان الموضوعات التلاتة الرئيسية في القرآن هي توحيد الله احكام وتشريعات ووعظ الناس بقصص السابقين التذكير بالجنة والنار من حيث الموضوع هي اهم ما ورد في مسألة العقيدة هذه الصورة
سورة الاخلاص معنى ذلك انك تستغنى بها عن قراءة القرآن تقراها تلات مرات ورا بعض. وتعتبر نفسك كده اخدت ثواب بقراءة القرآن لأ كده احنا ايه نسيء استخدام لفظ الحديث النبوي
علشان نخدم اجندة الكسل اللي جوانا شهوة الكسل. لأ آآ معناها انها تعدل ثلث القرآن في الموضوعات التي يعالجها القرآن. بس عن انس رضي الله عنه ان رجلا كان يقرأ في جميع صلاته كل الصلوات بتاعته
قل هو الله احد فسأله الرسول صلى الله عليه وسلم عن ذلك. طبعا هو الناس اللي بيصلوا وراه اشتكوا ده ده في رواية اخرى يعني. فالنبي عليه الصلاة والسلام سأله
فقال يا رسول الله اني احبها فقال النبي صلى الله عليه وسلم حبك اياها يدخلك الجنة من يقرأها بعين المتدبر يلاحز فيها شوية حاجات. تعالوا بقى نقرأها مع بعض بعين وعقل
الشخص المتدبر ركزوا بقى معايا قل هو الله احد الله الصمد لم يلد ولم يولد ولم يكن له كفوا احد لاحظتم معي ان الصورة مقسومة نصين ايتين اثبات وايتين نفي
قل هو الله احد الله الصمد. دول ايتين اثبات بيثبتوا الالوهية عادية والصمدية هنتكلم بعدين في معناهم خلينا دلوقتي في ان دول ايتين بيثبتوا قل هو الله الالوهية احد الاحدية
الله الصمد الصمدية. حلو. هات الايتين اللي بعد كده لم يلد ولم يولد ولم يكن له كفوا احد ايتين بينفوا عن الله زي ما الايتين اللي قبلهم اثبتوا تلات حاجات دول نفوا تلات حاجات
نفوا النقص عن الله نفوا انه يكون مولود او انه يكون والد ونفوا انه يكون له اي حد اي اقارب اي شركاء لم يلد ولم يولد ولم يكن له كفوا احد
يبقى التلات حاجات اللي ثبتت هي قل هو الله احد الله الصمد. تلاتة. والحاجات اللي اتنفت تلاتة لم يلد ولم يولد الم يكن له كفوا احد دي اول حاجة كده لازم ايه تقعد كده تقلب كده الصورة كده وتشوف من اليمين للشمال رغم تفهم كده المبنية ازاي يبقى فهمنا البناء بتاعها
هيتم اثبات وايتين نفي الاثبات للصفات الكمال والنفي للصفات النقص صفات الكمال الالوهية والاحدية الالوهية في كلمة الله والاحادية في كلمة احد قل هو الله احد. تعال نمسكها والوصف التالت الصمدية. الله الصمد
هتقول لي يعني ايه الصمد اقول لك ده المعنى بتاعها معقد شوية. احنا هنسيبها للاخر. مش للاخر الحقيقة هنسيبها لبكرة الايتين الاخيرتين نفوا تلات اوصاف قلنا لم يلد ولم يولد ولم يكن له كفوا احد. طب انت بتقول دي اوصاف نقص هو من النقص ان الانسان يكون عنده ولاد
ايوة من النقص وان كان الانسان يحب ذلك الا انه دليل على النقص. دليل على ان الانسان محتاج اولاد يحمل اسمه بعد ما يموت فيبقى ذكره ولا ينقطع الانسان محتاج اولاد يعتمد عليهم في شيخوخته. لما يكبر
يناولوه الدوا يسندوه وهو داخل الحمام فالاولاد دليل على احتياج الانسان لغيره الله تعالى لا يحتاج احد وده من معاني الصمدية. الصمت. ده من ضمن المعاني. هي معاني كتيرة بتاعة الصمت
ان هو الذي يحتاج اليه كل الخلق وهو لا يحتاج الى احد. يصمدون اليه وهو لا يصمد الى احد هو الصمد هذه الصورة بالصفات الكمال اللي اثبتتها لله. وصفات النقص اللي نفتها عن الله
قامت دحض دحض يعني تدمير كل العقائد المخالفة للاسلام العقائد الموجودة اللي هي الاديان الموجودة لن تخرج عن اول حاجة اثبات شريك مع الله في الالوهية وبعض الاديان عندها عدة الهة
اتنين اثبات ولد لله زي المسيحيين وزي العرب اللي كانوا بيؤمنوا ان الملائكة بنات الله. وبعض اليهود كانوا يقولوا ان الملائكة بنات الله تلاتة الاشراك في العبادة مع الله. يعني يعبدوا اخرين حتى لو مش الهة
عشان تبقوا عارفين الاسلام ان الاديان القليلة جدا اللي بيعبد فيها الاله يعني الهندوسية يعبدوا البقر صح؟ البقرة مش اله. ايه رأيكم بقى البوذة بيعبدوا بوذا اعبدوا ويصلوا لتمسال بوذ بيعبدوا بوذا. بوذا مش اله. في البوذية مش اله. ايه رأيكم بقى؟ طب انتم متلخبطين دلوقتي؟ ايوة
في اديان كثيرة عندهم الاله لا يعبد. كريشنا. لأ يقول لك ده اله هعبده ازاي والله مفهوم مختلف تماما عن مفهومنا تعالوا ناخد اي اية بقى قل هو الله احد
قلنا اي قل في القرآن هي قل يا محمد وربنا مش بيأمر النبي في الاية دي ان هو يوحده له بيأمره انه يقول ان ان الله واحد النبي عليه الصلاة والسلام اصلا موحد. لم يكن في قلبه ابدا في اي لحزة من لحزات حياته
الشرك بالله ابدا ولكن اللي حصل ان الكفار طلبوا من النبي عليه الصلاة والسلام. قالوا له انسب لنا ربك يعني يلا عرفنا بربك وكلمة انسب لنا لما حد بيعرف فلان يقول لك ده فلان ابن فلان ابن فلان فبيزكر نسبه انسب لنا ربك. قل لنا ربك ده يعني ايه؟ هو مين؟ وابن مين
الكفار عندهم بقى الالهة لها اباء وبتاع. واجداد فنزلت السورة تأمر النبي بان يعرفهم بالله. قل هو الله احد فبمجرد انه قال هذه الاية وافق لسانه قلبه. قلبه كان هو مليء بدي اصلا
الجواب هو الله احد وفي فايدة ان النبي يذكر كلمة قل هو ربنا بيقول له قل هو الله احد. هل مع كان الروح يقول هو الله احد؟ لأ فايدة انه يقول كل كلمة كل حرف سمعه في الوحي انه بيثبت انه بينقل القرآن كما هو كما نزل
لما ربنا يأمره قل هو الله احد. ما يقدرش يقول هو الله احد لازم ينقل حتى فعل الامر قل التلقين وده من وسائل التربية ربنا لم يترك الامور العقائدية العقائدية دي للنبي عليه الصلاة والسلام. آآ يقولها بطريقته. لا لا لا تلقين حرف بحرف اللي تسمعه هو اللي تقوله. ما تقولش غير اللي
يا تربية ما فيش تصرف في الوحي ايه ده احنا فهمنا كلمة قل هو ضمير ضمير ضمير مذكر اولا ده مش معناه ان هو من اسماء الله الحسنى خالص. عشان فيه بعض الصوفية اعتبروه من اسماء الله الحسنى
وهو ضمير مذكر وده مش معناه ان ربنا آآ له جنس الذكورة لأ ربنا مختلف عن كل مخلوقاته وكل ما خطر ببالك فالله غير ذلك التذكير والتأنيث ضرورة في اللغة
هنتكلم ازاي ؟ فالعرب تطلق ضمير المذكر هو على الغير معروف جنسه ليس معنى ذلك اننا يعني اننا آآ آآ بنرفع الذكور فوق الاناث لأ خالص ايام ما انت اخترت هو لربنا يا سيدي ما هو
وكمان بتتقال على الشيطان في سورة الاعراف احنا تدبرنا الاية سبعة وعشرين يا بني ادم لا يفتننكم الشيطان كما اخرج ابويكم من ان ينزع عنهما لباسهما ليريهما سوءاتهما انه يراكم هو وقبيله من حيث لا ترون
الشيطان اتقال عليه هو ما فيش تشريف للشيطان بوصفه بالزكورة خالص ولا تشريف للزكورة ولا ما لهاش دعوة خلاص فازا هو ليس معناها ان الناس تفهم ان ربنا ذكر ابدا لا ذكر ولا انثى
بعد الصوفية زي ما قلنا اعتبره هو من اسماء الله الحسنى. انا شخصيا بحب جدا النشيد اللي هو الله الله الله كلما نام ناديت يا رب ما باقولش يا هو
قال يا عبدي انا الله يهودي ما بعرفش اقولها بصراحة ما بيطلعش مني ابدا هم بيعتبروا هو من الاسماء معرفش ليه يعني علماء كبار وقالوا هزا الكلام. يعني الرازي مع هزا الكلام
اه فهو ضمير وليس اسم من اسماء الله خالص قل هو الله مين الهك هو الله كل اسماء الله جميلة اسماء الله الحسنى. يعني الجميلة وكل اسماء الله مهمة لكن بلا شك ان اهمها هو الله
تسمية لفظ الجلالة لانه لفظ جامع للاسماء كلها العلماء اللي قالوا ان في حاجة اسمها اسم الله الاعظم. معظمهم اعتبروه ان هو الله. قالوا غالبا هو الله هو اسم الله الاعظم. وابو حنيفة يرى انه الله اسم الله الاعظم
الله اسم علم لا يجوز التسمية به في سورة الاسراء تدبرنا قول الله تعالى قل ادعوا الله او ادعوا الرحمن ايا ما تدعوا فله الاسماء الحسنى اسم الله والرحمن لا يجوز التسمي بهما ابدا
اسماء علم على الله طب ليه بقول الله جامع للاسماء كلها مع انه لفظ الجلالة الله يدل على الالوهية بينما اسم الرب يدل على الربوبية ليه برضو انا مصر ان انا اقول لك بس هو برضه جامع للاسماء كلها
الالوهية بتذكر دايما في سياق القوة والعظمة والعلو والجلال والعزة الربوبية تذكر الاسماء دي في سياق الرحمة والحفظ والرزق والمغفرة لكن بقول جامع لاسماء الله كلها لانك لو تتبعت مسلا كلمة او تعبير هو الله في القرآن الكريم
هتجد الاسماء اللي بتذكر بعده من اسماء الالوهية واسماء الربوبية. وكأنها جاية بتوصف من هو الله يعني مسلا في سورة الزمر هو الله الواحد القهار تلات اسماء الله الواحد القهار
هل ممكن نقول هو الواحد الله القهار. لأ مش مشي او هو الواحد القاهرة الله؟ لأ لان الواحد والقهار بيوصفوا الله من صفات الله عشان كده اسمها اسماء الله الحسنى. ما بنقولش اسماء الغفور الحسنى
اخر تلت ايات في سورة الحشر. ستجد اسم الله سبحانه وتعالى. دايما بييجي في اول الاية. وكأن باقي الاسماء تصفه هو بص مسلا اخر تلات ايات سورة الحشر اهي هو الله الذي لا اله الا هو الملك القدوس السلام المؤمن المهيمن العزيز الجبار المتكبر. سبحان الله
ما يشركون. يبقى الاسماء دي كلها صفات لله اسماء الله اللي بعدها هو الله الخالق البارئ المصور له الاسماء الحسنى يسبح له ما في السماوات والارض وهو العزيز الحكيم. انا سامعك
عدت اية والاية اللي قبلها هو هو الله الذي لا اله الا هو الملك القدوس السلام المؤمن المهيمن العزيز الجبار المتكبر. سبحان الله عما يشركون اللي قبلها هو الله الذي لا اله الا هو عالم الغيب والشهادة هو الرحمن الرحيم. فدايما تلاقي اسم الله بيجي في الاول وباقي الاسماء بتوصفه
يبقى هو اسمي جامع لكل الاسماء لما سؤل من الهك نزل له الامر فل هو الله احد احد واحد في فرق؟ طبعا ده مج واحد مجات تانية كتير زيه بالزبط
انما احد يعني واحد من نوعه ما فيش غيره هو واحد لا يوجد مثله الله احد واحد ولا يوجد مثله لأ ازاي بقى ما هو ربنا رحيم. وفيه ناس رحيمة
في اطفال عندهم رحمة شديدة جدا بالقطط مسلا صحيح صحيح بس الله احد في رحمته. يعني ايه؟ يعني لا يوجد رحيم مثل الله لزلك من اسماء الله مش رحيم لا
الرحيم بالتعريف بالالف واللام يعني ما فيش رحيم فعلا الا الله في ناس عندهم رحمة في رحماء بس بالمقارنة ولا حاجة الله الغفور فيه ناس بتغفر بس ولا حاجة قبل مغفرة ربنا
الله الحكيم يعني لو هنقارن ما نقولش الله اكثر حكمة من فلان. لا لا لا ما حدش هيقول كده يا اسطى ما فيش مقارنة الله الحكيم قارن حكمة فلان بعلان. لكن لما نتكلم عن الله هو الحكيم
طيب هو القدير هو الغفور هو الرحيم وهكزا. طيب هذا لا ينفي وجود هذه الصفات في بعض الخلق بالعكس احنا المفروض اصلا نتصف بهذه الصفات كلمة احد بتبطل كل العقائد الفاسدة التي تثبت مع الله الها اخر
الفراعنة عبدوا عندهم عشرات الالهة. الاغريق حوالي خمسة وعشرين اله. العرب كانوا بيعبدوا الكواكب مع الله. وبعض العرب عبدوا الملائكة مع الله. وبعض العرب عبدوا الاصنام مع الله. والمسيحين بقى دي قصة تانية خالص هنجي لها بكرة
كلمة احد آآ كلمة آآ صمد. المهم انه احد ايضا وصف خاص بالله لا يوصف احد بانه احد ما تقدرش تقول هذا رجل احد لا يجوز لا يجوز لا يوصف احد بالاحدية الا الله
ده راجل واحد اه مش رجل احد جنيه واحد ما تقولش جنيه احد تمام؟ طيب سؤال بقى طب ليه وردت بالتنكير قل هو الله احد. مش الاحد قال لك لان التنكير فيه تفخيم وتعظيم
ازاي سورة البقرة مسلا ربنا قال ولكم في القصاص حاجة مهمة جدا جدا جدا وهدف وفخمة جدا وعظيمة جدا ايه! حياة بالتنكير لما قالها بالتنكير اداها عظمة تعظيم اكبر. ولكم في القصاص حياة يا اولي الالباب
عشان مهمة نكرناها يقول الشعر ستشرق الشمس على امة لغير وجه الله لم تسجدي عشان يعظم الامة التي لم تسجد لغير الله الامة الواحدة ذكرها بصيغة النكرة ستشرق الشمس على امة
لغير وجه الله لم تسجدي فالتنكير في تعظيم طب الاية اللي بعدها اهي الله الصمد قبل ما قال الله صمد للصمد ذكرها اه معرفة نشوفها بكرة مع بعض ان شاء الله
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا
فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبياءك ورسلك وعبادك الصالحين. اللهم احيي قلوبنا بحبك. واجعلنا لك كما تحب
اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه
اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
وكن مع اخواننا في تركستان الشرقية وفي الشام وفي كشميرا وفي الهند. وانصر كل من نصرهم واخذل كل من خذلهم الى المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او
من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فيقيه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها
واملأها بنورك الذي لا يخبو. واشرح صدورها بفيض الايمان بك. وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة
الله وبركاته. ونراكم غدا باذن الله في نفس هذا الموعد ان كنا من اهل الدنيا